 Usman Alkali Baba: Ọgá Àgbà Ọlọpàá tuntun àtàwọn aṣáájú rẹ látọdún 1999 Ṣaaju rẹ, Mohammed Adamu lo jẹ ọga agba awọn ọlọpaa to si ti wa lori alefa lati dun 2019 ti aarẹ ti yan an. Ọpọlọpọ lo ti dari ileeṣẹ ọlọpaa lati ọdun 1999 si isinsiyii. wo ohun ti ẹ ni lati mọ nipa wọn. Musiliu Smith 1999-2002 A bi Smith ni inu oṣu kẹrin ọdun 1946, o lọ si ile ẹkọ Ansarudeen Kọlẹji ni agbègbè Isolo ni ipinlẹ Eko ati fasiti Unilag nibi to tí kawe gboye ninu sociology lọdun 1970. O darapọ mọ iṣẹ ọlọpaa lọdun 1972 nilu Enugu gẹgẹ bí ASP. O tun ṣe iṣẹ olukọ ni ile iwe àwọn ọlọpaa to wa ni Ikeja ati ti Mubi ni ìpínlẹ Adamawa. O ṣiṣẹ ni Ikoyi nípìnlẹ Eko, Ilorin nípìnlẹ Kwara kí ó tó lọ sí ìpínlẹ Rivers, Ọdún 1988 lọ di Kọmísọnà ọlọpàá. Wo ìdí tí ìjọba Najiria ṣe fẹ dáwọ gbígbà abẹrẹ àjẹsára Covid-19 dúró Buhari yóò tẹsíwájú láti máa gba ìtọjú nílẹ òkèèrè, ẹ kàn ń pariwo lásán ni - Amúgbálẹegbẹ Ààrẹ Owó àti dúkìá Dongote, Adenuga àti Rabiu tún yarọ síi pẹlú 5.7bn- Forbes Bí ojú ọnà agbàrá òjò tí ijọba ṣe nIIorin ṣe ń pa àwọn ọmọ iléèwé wa rèé! Ẹ sàánú wa Musiliu Smith di igbakeji oga agba ọlọpàá tó n Mójú tó ilé iṣẹ ọlọpàá ìpínlẹ Kano. Ó lọ kàwé gboyè ẹlẹkejì ni Fáṣítì Ibadan lọdún 1997. Smith di òga àgbà ọlọpàá Nàìjíríà nínú oṣù karùn-ún ọdún 1999 lábẹ ìdarí ààrẹ Olusegun Obasanjo. Smith kọ láti mójútó ẹsùn tí wọn fi kan gómìnà Ìpínlẹ Èkó ìgbà náà Asiwaju Bola Ahmed Tinu pé ó yí ìwé, Smith ni ilé ẹjọ kò lè tipátipá mú ọlọpàá lati ṣe ìwádìí ẹsùn náà. Ọjọ kíni oṣù kejì, ọdún 2002 ni ẹgbẹ ọlọpàá Nàìjíríà lọ fún idà ṣe sílè, ààrẹ Olusegun Obasanjo sì ni kí o lọ kọ ìwé ìfẹyìtì nínú oṣù kẹta ọdún 2002 tí Mustapha Adebayo Balogun sìbẹ síbẹ. Mustapha Balogun 2002-2006 Fáṣítì ìlú Èkó ni Mustapha Adebayo Balogun pẹlú lọ tó sì kàwé gboyè ìmọ nínú ètò òṣèlú lọdún 1972. Ó wọ iṣẹ ọlọpàá ni ọdún 1973,lásìkò tó wọ iṣẹ ọlọpàá yìí lo wọ Fáṣítì Ibadan láti kàwé sì nínú ìmọ òfin. Lẹyìn tó tí ṣiṣẹ ni onírúurú ẹka ló lọ ṣiṣẹ pẹlú ọgá àgbà ọlọpàá nígbà kan ri gẹgẹ bí ìgbàkejì Kọmísọnà ọlọpàá ni ìpínlẹ Edo tẹlẹrí, Kọmísọnà ọlọpàá àkọkọ ni Delta, Rivers àti Abia. Balogun di igbakeji oga àgbà ọlọpàá AIG ẹkùn tí Kano, orí ipò yìí lo wà tó fi di ọgá àgbà ọlọpàá Nàìjíríà ni ọjọ kẹfà, oṣù kẹta ọdún 2002. Òpin ọdún 2004 onírúurú ìwé ìròyìn ló kọ pé Tafa Balogun kó owó ìlú jẹ tó sì gba onírúurú àbẹtẹlẹ lọwọ awọn olóṣèlú àti àwọn ọdaràn. Wọn fún ní ìwé ìfẹyìntì ninu oṣù kíni ọdún 2005 tí àjọ EFCC sì bẹrẹ iwadii lórí rẹ Sunday Ehindero 2006-2007 Ọmọ bíbí ìpínlẹ Ondo ni Sunday Ehindero láti Oyin-Àkókò, sugbọn ìlú Jos ni a bí sí, ó lọ sí iléèwé Gboluji ni Ondo kí ó tó lò Fáṣítì Ibadan níbi tó ti kàwé gboyè ìmọ òfin. Iṣẹ olùkọ ló kọkọ ṣe nílé ìwé kan nilu Abeokuta ni ọdún 70s, ọmọ mẹrìnlá ni àwọn òbí re bí ti o si ti kọ ọpọlọpọ ìwé. Isẹ agbejọro náà ló padà si Nínú oṣù kẹrin, ọdún 2004 ó di ìgbàkejì ọgá àgbà ọlọpàá, àsìkò yìí ló mójútó ìwádìí ibi tí wọn tí rí òkú ènìyàn àti orí ni Okija Shrine nípìnlẹ Anambra Nínú oṣù oṣù Kejìlá ọdún 2006,Sunday Ehindero ni ilé iṣẹ ọlọpàá tí ra ọkọ ìjà ọgbọn lati kógun ti ìwà ọdaràn ni Èkó, Bayelsa, Delta àti Rivers Ó ní ọga àgbà ọlọpàá tó lọ, Mustafa Balogun padà jẹbi ẹsùn ìwà ìbàjẹ àti pé ó gba ẹgbẹẹgbẹrún àwọn olopaa tó ní àkọsílẹ ọdaràn Ni ọjọ Kẹsán, oṣù kẹrin, òdun 2007, òsé mẹta sí ìgbà rí wọn yóò búra wọlé fún ààrẹ Musa YarAdua ni ó yàn Nuhu Ribadu tó jẹ ọgá EFCC gẹgẹ bí igbakeji ọgá àgbà ọlọpàá Mike Okiro 2007-2009 A bí Okiro ni ọdún 1949 ni Oguta Ìpínlẹ Imo, ṣùgbọn ìjọba ìbílẹ OgbaEgbemaNdoni ni ilu Ègbé má ni, ó jẹ Agunechemba I tibEgbema, àti ọmọ ìhà Igbo àkọkọ tó dé ipò ọgá àgbà ọlọpàá Ó kàwé gboyè èdè gẹẹsì ni Fáṣítì Ibadan ati ikawe gboyè kejì ni Fáṣítì Eko ati Fáṣítì Jos. Ó wọ iṣẹ ọlọpàá ni òdun 1977 to sì di onírúurú ipò mú bí alakoso, DPO àti ìgbà kejì Kọmísọnà olopaa ní Eko ati Benue. Ó ní onírúurú àṣeyọrí lásìkò ré òun pẹlú ló paa láṣẹ kí gbogbo ènìyàn forúkọ silẹ fun gbogbo siimu kaadi. Sotayo Gaga bẹ speaker ọdún tó ti ṣegbéyàwó àti ohuin tó fi pamọ Wo ìdí tí Ẹgbẹ àwọn òṣìṣẹ ilé ẹkọ gbogbonìṣe, ASUP náà ṣe gùnlé ìyanṣẹlódì àìlópin Ogbonna Onovo 2009-2010 A bí Ogbonna Okechukwu Onovo ni odun nijoba ìbílẹ Akanu nípìnlẹ Enugu, ó lọ Fáṣítì Nsukka níbi tó ti gba òye nínú ètò òṣèlú láàrin ọdún 1972 sì 1976 Ó wọ iṣẹ ọlọpàá lọdun 1977 gẹgẹ bí ASP, títí tó fi dé ipò Kọmísọnà ọlọpàá lọdun àti ìgbàkejì ọgá àgbà ọlọpàá nínú oṣù karùn-ún ọdún 2001 Ó ti ṣiṣẹ ni Èkó, Edo, Adamawa Ogun láàrín ọdún 1998 sì 2000. Ó di igbakeji ọgá àgbà ọlọpàá nínú oṣù keta ọdún 2002, ọdún 2007 lo di Adele ọgá àgbà ọlọpàá kí wọn tó yàn Okiro sí ipò ọgá àgbà ọlọpàá Oṣù keje Ọdún 2009 lọ tún jẹ adelé ọgá ọlọpàá to sì jẹ ẹjẹ láti mú ìwà ọdaràn wá sopin ni Nàìjíríà, ṣùgbọn ó gbà ipò náà ni inú oṣù kejò nígbà tí ìgbìmọ àjọ ọlọpàá jan lontẹ. Àsìkò ré ni ọgá àwọn Boko Haram kú sí ahamọ ọlọpàá tí àwọn Boko Haram sì bẹrẹ si ni kojú ìjà sí gbogbo àgọ ọlọpàá ni àwọn ìpínlẹ àríwá márùn-ún ni Nàìjíríà Hafiz Ringim 2010-2012 Ààrẹ lo fọwọ òsì júwe ilé fún oga àgbà ọlọpàá Hafiz Ringim nígbà tí ìgbésùmọmí ń peléke sì ni Nàìjíríà. Èyí wáyé leyin ti Boko Haram pá ènìyàn 185 nípìnlẹ Kano, òun àti àwọn igbakeji ré mefeefa lo bá a lọ Mohammed Abubakar Dikko 2012-2014 Mohammed Dikko Abubakar, lọ di oga agba àjọ ọlọpàá leyin Suleman Abba lọdun 2012 Ọmọ bíbí Gusau tó wà ní ìpínlẹ Sokoto tẹlẹ sugbọn tó ti di oluilu Zamfara báyìí. Ó ṣiṣẹ bí bí komisona ọlọpàá ni ìpínlẹ Kwara kí ó tó di AIG Ọpọ lọ máa ń pe ni MD Abubakar Suleiman Abba 2014-2015 A bí ní ọdún 1959, ó sì di adelé ọgá àgbà ọlọpàá Naijiria ni ọdún 2014 nígbà tí ààrẹ Goodluck Jonathan yàn, sugbọn ó bọ sórí ipò náà ni inú oṣù kọkanlá ọdún 2014 Ó wọ isẹ ọlọpàá ni ọdún 1984, ó jẹ Kọmísọnà ọlọpàá nípìnlẹ Eko àti Rivers Kí o to di oga àgbà ọlọpàá lọ tí je AIG eku Abuja, wọn gbé ìwé lọ rokun nílé fún ní inú osù kẹrin ọdún 2015 ni díẹ kí ìdìbò ọdún 2015 wáyé. Solomon Ehigiator Arase 2015-2016 A bí ní ọdún oṣù kẹfà 1956, ní ìjọba ìbílẹ Owan west ìpínlẹ Edo Ó lọ sí Fáṣítì Ahmadu Bello tó sì kàwé gboyè imọ nípa eto òsèlú, ààrẹ Goodluck Jonathan lo yàn sípò lọdun 2015 lẹyìn tí wọn yọ Abba níṣẹ, kí Arase to gba iṣẹ ọhún òun ni olórí ìwádìí idakọnkọ tó ga julọ ninu ilé iṣẹ ọlọpàá. Arase feyinti lẹnu iṣẹ ọlọpàá nínú osu kẹfà ọdún 2016 Adamu Mohammed dey visit Imo State Ibrahim Idris Kpotun 2016-2019 Ìlú Kutigi ni a ti bí Idris níjọba ìbílẹ Lavun nípìnlẹ Niger, a bí ní ọdún 1959. Ó wọ iṣẹ ọlọpàá ní ọdún 1984 leyin tó parí ni Fáṣítì Ahmadu Bello ni Zaria. Bákan náà ló gboyè imọ nínú ètò ọgbìn àti ìmọ òfin ni Fáṣítì Maisuguri. Kí o tó jẹ oga àgbà ọlọpàá lọ tí jẹ AIG tó ń rí sí ìgbòkègbodò isẹ ọlọpàá lAbuja. Bákan náà ló ti dárí àwọn olọpáà kò gboregbe ni Nasarawa gẹgẹ bí Kọmísọnà ọlọpàá. Mohammed Abubakar Adamu 2019-2021 A bí ní ọdún 1961, lẹyìn tí Ibrahim Kpotum kúrò nibẹ, Ààrẹ Muhammadu Buhari ló yàn gẹgẹ oga àgbà ọlọpàá Ogun nínú osu kini odùn 2019 Ọmọ Lafia ni ìpínlẹ Nasarawa ni Adamu. Ṣáájú ni ààrẹ Buhari tí fi kún àsìkò rẹ gẹgẹ bí ọgá àgbà ilé iṣẹ ọlọpàá kí ó tó fà á yọ bí jìgá lànà òde yìí, tó fi Usman Baba rọpò Usman Alkali Baba 2021 Abi Usman Alkali Baba ní oṣù kẹta ọdún 1963 tí ààrẹ Muhammadu Buhari yàn ni ọjọ kẹfa oṣù kẹrin ọdún 2021 gẹgẹ bí adelé ọgá àgbà ọlọpàá Nàìjíríà. Ọmọ bíbí Gaidam nípìnlẹ Yobe ni, ilé ẹkọ olukoni onípò kejì ló kọkọ kà ni Potiskum Yobe. Kí o tó té síwájú lọ Fáṣítì Bayero ni Kano tó sì jáde ní ọdún 1985 bákan náà ló lọ fùn ikẹkọ gboyèkejì ni Maiduguri lọdún 1997. O wọ iṣẹ ọlọpàá lọdun 1988 kí ó tó di Kọmísọnà ọlọpàá lọdún 2013. Ní ọdún 2014 wọn gbé lọ sí ìpínlẹ Delta gẹgẹ bí Kọmísọnà olopaa. Ó ti ṣiṣẹ bí ìgbàkejì ọgá ọlọpàá eka tí CID ni Abuja rí, ó tún jẹ igbakeji Kọmísọnà ọlọpàá ìlú Abuja tẹlẹ. Bákan náà ló ti ṣiṣẹ ni Kaduna, Ebonyi, Yola, Jos àti Gombe rí. Òun AIG zone 5 to ń mójú tó Edo, Bayels, àti Delta. : Aarẹ Muhammadu Buhari yan Usman Alkali gẹgẹ bi ọga agba tutun fun awọn ọlọpaa. 